इंग्ल्यान्ड बन्यो युरो च्याम्पियन
इंग्ल्यान्डले आफ्नो महिला फुटबलको इतिहासमा आइतबार पहिलो ठूलो उपाधि जितेको छ । वेम्बलीमा भएको युरो २०२२ को फाइनलमा इंग्ल्यान्डले जर्मनीलाई अतिरिक्त समयको खेलमा २–१ ले हराएको हो ।
लन्डन — इंग्ल्यान्डले आफ्नो महिला फुटबलको इतिहासमा आइतबार पहिलो ठूलो उपाधि जितेको छ । वेम्बलीमा भएको युरो २०२२ को फाइनलमा इंग्ल्यान्डले जर्मनीलाई अतिरिक्त समयको खेलमा २–१ ले हराएको हो ।इंग्ल्यान्डले कीर्तिमान ८७ हजार १ सय ९२ दर्शक अगाडि नयाँ फुटबल इतिहास रच्न सफल रह्यो । पुरुष फुटबल टिमले विश्व जितेको ५६ वर्षपछि इंग्ल्यान्डको महिला टिमले यो उपलब्धि चुमेको हो ।चोल केलीले १ सय १० औं मिनेटमा इंग्ल्यान्डका लागि निर्णायक गोल गरिन् । यसअघि एला टुनले ६२ औं मिनेटमा पहिलो गोल गरेकी थिइन् । तर जर्मनीका लागि लिना म्यागुलले ७९ औं मिनेटमा बराबरी गोल फर्काइन् ।सन् १९५६ मा वेम्बलीमै भएको विश्वकप फाइनलमा इंग्ल्यान्डले तात्कालीन पश्चिम जर्मनीलाई हराएर विजेता बनेको थियो । त्यसयता युरो २०२२ इंग्लिस फुटबलको यो सबैभन्दा ठूलो उपलब्धि रहेको छ । 